Na osnovu člana 7 stav 1 tačka 2 i člana 8 Zakona o finansiranju lokalne samouprave („Sl.list CG“, broj 3/19) člana 38 stav 1 tačka 8 Zakona o lokalnoj samoupravi („Sl.list CG“, br. 2/18, 34/19 i 38/20) i člana 54 stav 1 tačka 11 Statuta Glavnog grada („Sl.list CG-Opštinski propisi“, broj 8/19) Skupština Glavnog grada – Podgorice na sjednici održanoj 15. maja 2020. godine, donijela je

**O D L U K U**

**o izmjeni i dopuni Odluke o prirezu porezu na dohodak fizičkih lica**

**Član 1**

U Odluci o prirezu porezu na dohodak fizičkih lica („Sl.list CG-Opštinski propisi“, broj 31/19) u članu 4 stav 3 mijenja se i glasi:

„Prirez se plaća istovremeno sa isplatom poreza na dohodak fizičkih lica ostvaren po osnovu: ličnih primanja, samostalne djelatnosti, imovine i imovinskih prava i kapitala.”

Poslije stava 3 dodaje se novi stav koji glasi:

„Uz prijavu iz stava 1 ovog člana obveznik treba da dostavi :

* kopiju obrazca GPP-FL (godišnja poreska prijava) za obveznike koji dohodak ostvaruju po osnovu samostalne djelatnosti (osim za prihode koji se paušalno oporezuju), imovine i imovinskih prava, kapitala i kapitalnih dobitaka,
* kopiju rešenja o paušalnom oporezivanju donijeto od nadležnog poreskog organa, za obveznike koji ostvaruju dohodak koji se paušalno oporezuje.”

Dosadašnji stav 4 postaje stav 5.

**Član 2**

Ova odluka stupa na snagu osmog dana od dana objavljivanja u „Službenom listu Crne Gore-Opštinski propisi”.

Broj: 02-016/20-424

Podgorica, 15. maja 2020. godine

**SKUPŠTINA GLAVNOG GRADA – PODGORICE**

**PREDSJEDNIK SKUPŠTINE,**

 **dr Đorđe Suhih**